**ЗАПОВЕД**



На основание чл. 9, ал. 5 и чл. 46, ал.1, т.1, предл. второ от Закона за управление на средствата от Европейските фондове при споделено управление (ЗУСЕФСУ), във връзка с чл.56, ал.1 от АДМИНИСТРАТИВНОПРОЦЕСУАЛНИЯ КОДЕКС (АПК), одобрен Доклад с изх. №95-00-839/20.02.2025 г. от приключила оценка до РУО на ПОС 2021 – 2027 г. и Заповед №РД-772/02.09.2024 г. на министъра на околната среда и водите,

**ПРЕКРАТЯВАМ:**

Производството по предоставяне на БФП по процедура №BG16FFPR002-2.003 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци“ за директно предоставяне на безвъзмездна финансова помощ по отношение на конкретен бенефициент – ОБЩИНА ПРИМОРСКО (Булстат: 102164063) с проектно предложение „Общинска система за разделно събиране и рециклиране на биоразградими отпадъци в община Приморско“, регистрирано с №BG16FFPR002-2.003-0015 в „Информационната система за управление и наблюдение на средствата от Европейските фондове при споделено управление“ (ИСУН) на основание чл.46, ал.1, т.1, предл. второ от ЗУСЕФСУ във връзка с чл.56, ал.1 от АПК.

**МОТИВИ:**

На 03.01.2025 г., на основание чл. 44, ал. 4 от ЗУСЕФСУ и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., до кандидата чрез модул „Комуникация с кандидата” в ИСУН (рег. № BG16FFPR002-2.003-0015-M001/03.01.2025 г.), е изпратено Уведомление №1 за установени нередовности, непълноти и/или несъответствия от първоначалния преглед на проектното предложение по отношение на критерии №№1, 3, 5 и 7 от част „Оценка на административно съответствие и допустимост“ и критерии №№2, 3, 4, 5, 6, 7 и 8 от част „Оценка на качество“ на раздел 22 от условията за кандидатстване. От кандидата е изискано да представи ревизирана версия на проектното предложение с отстранени нередовности, непълноти и/или несъответствия, съответстваща на изискванията, посочени в условията за кандидатстване по процедурата и критериите за оценка, одобрени от Комитета за наблюдение на ПОС 2021-2027 г. Съгласно изискването на чл. 44, ал. 4 от ЗУСЕФСУ в уведомлението бе посочено, че неотстраняването на нередовностите, непълнотите и/или несъответствията в срок до 24.02.2025 г. може да доведе до прекратяване на производството по отношение на кандидата на основание чл. 46, ал. 2 от ЗУСЕФСУ.

На 10.02.2025 г. в модул „Комуникация с кандидати“ е получена комуникация №BG16FFPR002-2.003-0015-R001, с която кандидатът община Приморско оттегля проектното си предложение тъй като в указания срок за отстраняване на нередовности не е възможно да се снабди с всички необходими документи.

С оглед изложената по-горе фактическа обстановка, както и съобразно кореспонденция №BG16FFPR002-2.003-0015-R001/10.02.2025 г., кандидатът община Приморско оттегля проектното предложение от оценителния процес. Съобразно обективираното волеизявление на потенциалния бенефициер, административният орган е десезиран от разглеждане по същество на депозираното от страна на кандидата проектно предложение, респективно отпада императивното задължение за УО на ПОС 2021-2027 г. да продължи действия по компетентност по оценка на последното и финализиране на образуваното административно производство с предложение за предоставяне, респективно отказ от предоставяне на безвъзмездна финансова помощ. В настоящия случай с оглед липсата на годен предмет и искане, по които административният орган следва да се произнесе, приложение намират специалните разпоредби на чл.46, ал.1, т.1, предл. второ от ЗУСЕФСУ, регламентиращи, че ръководителят на управляващия орган прекратява процедурата чрез директно предоставяне на безвъзмездна финансова помощ когато няма постъпили проектни предложения, в случай че е определен краен срок за подаване или когато всички подадени предложения са оттеглени. Приложение намират и общите административно-процесуални правила обективирани в нормата на чл.56, ал.1 от АПК, съобразно които административният орган прекратява производството по искане на страната, по чиято инициатива то е започнало, освен ако в закон е предвидено друго.

Неразделна част от настоящата заповед представлява кореспонденция №BG16FFPR002-2.003-0015-R001/10.02.2025 г., с която кандидатът община Приморско оттегля проектното предложение от оценителния процес

**Настоящата Заповед подлежи на оспорване пред Административен съд - Бургас в 14 (четиринадесет) дневен срок от съобщаването й по реда на Административнопроцесуалния кодекс**.



**ГАЛИНА СИМЕНОВА**

*РЪКОВОДИТЕЛ НА УО НА ПОС 2021 – 2027 г.*

*(съгласно Заповед № РД-772/02.09.2024 г. на*

*министъра на околната среда и водите)*